OpenLLM-France/wikimedia huggingface dataset:
# Christoff van Heerden

Christoff van Heerden (Benoni, Gauteng, 13 de gener de 1985) és un ciclista sud-africà que fou professional del 2007 al 2011. En el seu palmarès destaca el Campionat nacional en ruta.

## Palmarès

* 2006
** 1r al Dome 2 Dome Roadrace
** Vencedor d'una etapa al Tour de Maurici
* 2007
** 1r al Amashova National Classic
* 2008
** 1r al Tour de Hong Kong Shanghai i vencedor de 3 etapes
* 2009
** Campió d'Àfrica en contrarellotge per equips (amb Reinardt Janse van Rensburg, Jay Robert Thomson i Ian McLeod)
* 2010
** Campió de Sud-àfrica en ruta

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Clotets de la Isidra

Els Clotets de la Isidra és un indret format per petits clots del terme municipal d'Abella de la Conca, a la comarca del Pallars Jussà.
És un clot estret i no gaire pronunciat, situat a ponent de Cal Pere de la Isidra, a llevant de la Llenasca i al sud-est de Cal Toà i de Cal Joliu, a la part nord-oriental de los Plans. Queda al sud-oest de la vila d'Abella de la Conca.

## Etimologia

Es tracta d'un topònim romànic modern, de caràcter descriptiu; és un clot en terres de Ca l'Isidre.
Lo nom real és Los Clots de l'Isidre. Pels voltants de Cal Pere de l'Isidre hi ha molts conreus de secà de Ca l'Isidre.

## Enllaços externs

* Els Clotets de la Isidra en el seu entorn, a l'Institut Cartogràfic de Catalunya
# Injaram

Injaram és un poble del mandal de Thallarevu, districte d'East Godavari a l'estat d'Andhra Pradesh, amb uns 2.042 habitants el 1901 (1.660 el 1881). Només és important per haver estat un dels primers establiments britànics a la costa oriental; la factoria es va fundar el 1708 i va tenir una fàbrica de teixits. El maig de 1757 fou ocupada pel francès Bussy, però va retornar als britànics el 1759. Ca restar una factoria de la Companyia Britànica de les Índies Orientals fins al 1829. Un canal de reg va agafar el seu nom. La ciutat fou severament damnada per un cicló el 1839 i va perdre tota importància.

## Bibliografia

* Sir William Wilson Hunter, The Imperial Gazetteer of India, 1885, London, Trübner & co.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. , Great Britain India Office. The Imperial Gazetteer of India. Oxford: Clarendon Press, 1908.
# Croni

Croni (en llatí Cronius, en grec antic Κρόνιος) va ser un filòsof pitagòric, segons Porfiri i Eusebi de Cesarea.
Nemesi esmenta una obra seva, περὶ παλιγγενεσίας ('perí palingenesías' sobre la resurrecció), i segurament Orígenes va estudiar amb molta atenció les seves obres, segons Suides. Porfiri també diu que va explicar les obres d'Homer de manera filosòfica. No es coneix més de Croni, encara que va ser un autor important entre els pitagòrics posteriors.

## Referències

* ↑ Porfiri. Vida de Plotí, 20
* ↑ Eusebi de Cesarea. Història eclesiàstica, VI, 19
* ↑ Smith, William (ed.). «Cronius». A Dictionary of Greek and Roman biography and mythology. [Consulta: 9 febrer 2022].
# Cron (Unix)

cron és un servei de planificació de tasques basat en temps molt utilitzat en sistemes operatius Unix-like. "cron" és una abreviatura de cronògraf. Cron és el nom del programa que permet als usuaris de sistemes Unix executar comandes o guions de shell de forma automàtica a una data i temps específics. És utilitzat sovint pels administradors de sistemes com a eina per automatitzar tasques d'administració. cron ha estat reescrit durant diversos cops durant la seva història.

## Configuració

cron es controla mitjançant un fitxer de configuració anomenat crontab que especifica quines ordres de la línia d'ordres d'Unix s'han d'executar de forma periòdica.
Per exemple, la línia:
En un fitxer de configuració de cron, permet executar, cada 5 minuts de cada dia de l'any les tasques de manteniment de l'algorisme LMS Moodle.
Un altre exemple pot ser:
Que podria ser el missatge d'avís d'un servidor que tanca cada dia a les 20:30.

## Notes

* ↑ Drupal Terminology Page

## Enllaços externs

* Especificació de crontab per part de l'Open Group's (anglès)
* ISC Cron 4.1 (anglès)
# Cucujiformes

Els cucujiformes (Cucujiformia) són un infraordre de coleòpters polífags que inclou espècies que en la seva gran majoria mengen matèria vegetal, incloent fulles, llavors, pol·len, fusta, detritus, etc.

## Taxonomia

L'infraordre conté sis superfamílies
* Superfamilia Chrysomeloidea (4 famílies).
* Superfamilia Cleroidea (8 famílies).
* Superfamilia Cucujoidea (31 famílies).
* Superfamilia Curculionoidea (8 famílies).
* Superfamilia Lymexyloidea (1 famílies).
* Superfamilia Tenebrionoidea (30 famílies).

## Referències

* ↑ Lawrence, J. F. & Newton, A. F., Jr. 1995. Families and subfamilies of Coleoptera (with selectes genera, notes, refernces and data on family-group names). In: Pakaluk y Slipinski (Eds.). Biology, phylogeny and classification of Coleoptera: Papers celebrating the 80th birthday of Roy A. Crowson. Muzeum i Instytut Zoologii PAN, Warszawa. Pp. 779-1006. ISBN 83-85192-34-4.
# Cucut de manglar

El cucut de manglar (Coccyzus minor) és una espècie d'ocell de la família dels cucúlids (Cuculidae) que habita boscos, matolls i manglars a la llarga d'ambdues costes de Mèxic i Amèrica central, sud de Florida, Bahames, Antilles, Guaiana i nord-est de Veneçuela.
# Cécile Cassel

Cécile Crochon (París, 25 de juny de 1982; pronunciació francesa: ​), més coneguda pels noms artístics de Cécile Cassel i HollySiz, és una actriu i cantant francesa.

## Referències

* ↑ «Ver la luz: Breve análisis del video clip “The light”, de HollySiz» (en castellà). Cubainformación, 20-08-2019. [Consulta: 10 febrer 2022].
* ↑ «HollySiz 'Rather Than Talking' by Thibault Dumoulin | Videos | Promonews». Promonewstv. [Consulta: 25 juny 2019].
* ↑ Média, Prisma. «Cécile Cassel : la petite phrase qu'on lui a dite après la mort de son père qui a été un véritable déclic – Voici» (en francès). Voici.fr. [Consulta: 25 juny 2019].
# Irfan Bachdim

Irfan Bachdim (Amsterdam, Països Baixos, 11 d'agost de 1988) és un futbolista que va disputar 26 partits amb la selecció d'Indonèsia.
Selecció d'Indonèsia :
| Anys | Partits | Gols |
| 2010 | 8 | 2 |
| 2011 | 4 | 0 |
| 2012 | 9 | 4 |
| 2013 | 2 | 0 |
| 2014 | 3 | 1 |
| Total | 26 | 7 |

## Notes

* ↑ National Football Teams

## Enllaços externs

* Irfan Bachdim a National-Football-Teams.com (anglès)
* http://www.irfanhaarysbachdim.com/ Arxivat 2014-02-13 a Wayback Machine.
* http://id.soccerway.com/players/irfan-bachdim/157722/
# Cue and Miss Cue

Cue and Miss Cue (en algunes publicacions de l'època també apareix com "Cue and Mis-Cue") és un curtmetratge mut de l'Éclair America dirigit per Étienne Arnaud i protagonitzat per Charles Morgan i Will E. Sheerer. Es va estrenar com a mitja bobina conjuntament amb “Nutty Has Big Ideas” el 4 de gener de 1914. Es tracta de la primera pel·lícula en que va actuar Belle Adair.

## Argument

Michael McCue és una apassionat del billar. Un dia arriba a casa ben borratxo i es troba la seva dona que li llença plats forquilles i ganivets pel cap que pot esquivar però la dona li tanca la porta als nassos. Es queda adormit allà i té un somni. Ha tornat a la sala de billar, colpeja una bola i es converteix en un nap. Ho intenta de nou i se li apareix la fotografia de la seva dona. Ho intenta per tercer cop i trenca una ampolla de whisky per lo que els seus amics el fan fora. Entra en una taverna portant el seu tac i intenta colpejar una poma sobre el cap d'un amic i immediatament una mata de cabell li neix al cap. Té gana i entra en un restaurant acompanyat pel seu tac. Una cambrera el renya i ell dispara amb el tac una poma dins la seva boca on queda encaixada i el xef intenta treure-la tallant-la a trossets. Una vella dama està gaudint d'un bany de peus en una palangana. Fa servir el tac i fa vessar la palangana, cosa que el desperta mentre la seva dona, que se n'ha apiadat el porta cap a dins.

## Repartiment

* Charles Morgan (Michael McCue)
* Will E. Sheerer
* Alec B. Francis
* Belle Adair
* Helen Marten
* Frederick Truesdell
* Mildred Bright
* Simeon Wiltsie
* Bert Starkey
* Margaret Baxter

## Referències

* ↑ Griffithiana (en anglès). Cineteca D.W. Griffith, 1992, p. 114.
* ↑ «Calendar of independent releases». Moving Picture World, 03-01-1914, pàg. 68.
* ↑ «Cue and Mis-Cue». Moving Picture World XVIII, 13, 27-12-1913, pàg. 1588.
# Cripsi

En ecologia, cripsi és la capacitat d'un organisme per evitar ser detectat. Un animal críptic ho pot aconseguir mitjançant el camuflatge, un estil de vida nocturn o subterrani, esdevenint transparent, o amb mimetisme.
Existeix una forta pressió selectiva sobre els animals perquè es camuflin amb el que els envolta: les preses ho fan per evitar els predadors i aquests ho fan per arribar a les preses sense que se n'adonin.
El terme cripsi prové del grec κρυπτος cryptos, 'ocult'.

## Referències

* ↑ Zuanon, J.; I. Sazima «The almost invisible league: crypsis and association between minute fishes and shrimps as a possible defence against visually hunting predators». Neotropical Ichthyology, 4, 2, 2006, pàg. 219-214.
# Izoklakeïta

La izoklakeïta és un mineral de la classe dels sulfurs. Rep el nom del llac Izok (en anglès, Izok lake), al Canadà.

## Característiques

La izoklakeïta és una sulfosal de fórmula química Pb$_{27}$(Cu,Fe,Ag)₂(Sb,Bi)$_{19}$S$_{57}$. Cristal·litza en el sistema ortoròmbic. La seva duresa a l'escala de Mohs oscil·la entre 3,5 i 4. Forma una sèrie de solució sòlida amb la giessenita.
Segons la classificació de Nickel-Strunz, la izoklakeïta pertany a «02.H - Sulfosals de l'arquetip SnS, amb Cu, Ag, Fe, Sn i Pb» juntament amb els següents minerals: aikinita, friedrichita, gladita, hammarita, jaskolskiïta, krupkaïta, lindströmita, meneghinita, pekoïta, emilita, salzburgita, paarita, eclarita, giessenita, kobellita, tintinaïta, benavidesita, jamesonita, berryita, buckhornita, nagyagita, watkinsonita, museumita i litochlebita.

## Formació i jaciments

Va ser descrita gràcies als exemplars trobats en dos indrets: al llac Izok, al districte Mackenzie de Nunavut, al Canadà; i a les mines Vena, a Hammar, al comtat d'Örebro, Suècia. També ha estat descrita en altres indrets de l'Argentina, Bolívia, els Estats Units, Àustria, Itàlia, Polònia, Romania, Eslovàquia, Suïssa, Rússia, la República Popular de la Xina i el Japó.

## Referències

* ↑ «Izoklakeite» (en anglès). Mindat. [Consulta: 5 desembre 2017].
# Itsasondo

Itsasondo és un municipi de Guipúscoa, de la comarca del Goierri.

## Personatges cèlebres

* Eustakio Mendizábal Benito (1994-1973): poeta i activista polític, militant d'ETA.
* Jokin Mujika (1962): ciclista.
* Aitor Garmendia (1968): ciclista.
* Mikel Otegi (1972): militant d'ETA que va assassinar dos ertzaintzes a tirs d'escopeta: Inaki Mendiluze Etxeberria i José Luis González Villanueva. Va ser jutjat per un jurat popular, davant el qual va adduir estar borratxo en el moment de la comissió dels delictes, va resultar absolt amb greu escàndol social. El TSJPV va anul·lar el judici, però abans que es pogués repetir, l'acusat va fugir. Va ser després detingut a França com a membre d'ETA.
* Mikel Gaztañaga Etxeberria (1979): ciclista.
* Zugaitz Ayuso (1979): corredor de cicle-cross.

## Eleccions municipals de 2007

Dos partits polítics van presentar llista al municipi en les passades eleccions municipals. Els resultats collits per ambdues formacions fou:
* Eusko Abertzale Ekintza - Acció Nacionalista Basca : 229 vots (7 escons)
* Partit Popular : 5 vots (0 escons) Amb aquestes dades, es va proclamar alcalde del municipi Xabier Iturrioz Oiarbide amb clara majoria absoluta, a l'assolir les 7 regidories possibles, i deixant al Partit Popular sense representació en l'ajuntament, a causa del fet que solament va collir cinc vots en tota la localitat.

## Enllaços externs

* Ajuntament d'Itsasondo/Itsasondoko Udala
* Itsasondo a Google Maps
# Daniel Salmon

Daniel Salmon (París, 3 de desembre de 1940 - Plouha, 1 de febrer de 2017) fou un ciclista francès, que fou professional del 1965 al 1967. Com amateur, va guanyar una medalla de bronze al Campionat del món de Mig fons de 1964 per darrere del neerlandès Jacob Oudkerk i el belga Jean Walschaerts.

## Referències

* Resultats a sitiodeciclismo.net
* Resultats a cyclebase.nl
* Resultats a museociclismo.it
# James Scudamore

James Scudamore (19 de maig de 1976) és un escriptor. Va criar-se al Japó, Brasil i el Regne Unit, i és un graduat del col·legi Christ Church College de la Universitat d'Oxford i de la Universitat d'East Anglia a Norwich.
La primer novel·la de Scudamore The Amnesia Clinic (La Clínica d'Amnèsia) va guanyar el Premi Somerset Maugham de 2007 i va ser finalista del Premi Costa de Primera Novel·la, el Premi de la Commonwealth d'Escriptors, el Premi Glen Dimplex i el Premi Dylan Thomas.

## Referències

* ↑ «The Amnesia Clinic». Web oficial de Scudamor.

## Enllaços externs

* James Scudamore - Lloc web oficial
* Leonard, Michael. «James Scudamore - The Amnesia Clinic» (intervista) (en anglès), 2007.
# James Sharpe

James Sharpe (1970) és un biòleg de sistemes anglès.
Des del 2014 fins al 2017 va ser coordinador del programa de biologia de sistemes del CRG. Des de finals de 2017 esdevé el primer director del nou centre EMBL al PRBB, Barcelona.

## Referències

* ↑ «James Sharpe será el primer director del nuevo EMBL Barcelona». La Vanguardia.
* ↑ «EMBL: James Sharpe appointed Head of EMBL Barcelona». Arxivat de l'original el 2019-02-25. [Consulta: 24 febrer 2019].

## Enllaços externs

* Perfil al lloc web de l'EMBL Barcelona
# Jean-Baptiste Brasseur

Jean Baptiste Brasseur (1802-1868) fou un matemàtic luxemburguès que va donar classes a Bèlgica.

## Vida i Obra

Després d'estudiar a l'Ateneu de Luxemburg, va ingressar a la universitat de Lieja el 1824 on es va doctorar en ciències el 1829. Va passar aleshores un any a París estudiant amb Binet, Cauchy i al tres savis francesos de l'època.
Retornat a Lieja, va ser nomenat adjunt el 1832 i professor titular de la universitat el 1837. La seva especialitat va ser la geometria i va basar les seves classes en les obres de Monge.
El 1855 va ser escollit membre titular de l'Acadèmia Reial de Ciències de Bèlgica.
La seva obra més important és la Mémoire sur une nouvelle méthode d'application de la géométrie descriptive à la recherche des propriétés de l'étendue, publicada el 1855. Però també va fer algun treball de mecànica racional i càlcul diferencial que va ser publicat el 1868 després de la seva mort.

## Referències

* ↑ Alliaume, pàgina 145.
* ↑ Mawhin, pàgina 105.
* ↑ Alliaume, pàgina 146.

## Bibliografia

* Mawhin, Jean. «Les mathématiques». A: R. Halleux, J. Vandersmissen, A. Despy-Meyer i G. Vanpaemel (eds.). Histoire des sciences en Belgique 1815–2000 (en (francès)). Brussel·les: Dexia-Renaissance du Livre, 2001, p. 99-115.
* Alliaume, M. «Esquisse de l'Histoire des Mathématiques et de l'Astronomie en Belgique depuis 1830» (en (francès)). Publications du Laboratoire d'Astronomie et de Geodesie de l'Universite de Louvain, Vol. 7, 1930, pàg. 131-169.

## Enllaços externs

* O'Connor, John J.; Robertson, Edmund F. «Jean-Baptiste Brasseur» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
# David Safier

David Safier (Bremen, 13 de desembre de 1966) és un escriptor i novel·lista alemany. Safier inicialment es va formar com a periodista, va adquirir experiència en ràdio i televisió, incloent a Radio Bremen. Des de 1996, Safier treballa com a guionista. El 2007 va publicar la seva primera novel·la, Maleït karma.

## Novel·les traduïdes al català

* Maleït karma (Empúries, 2010); títol original: Mieses Karma (2007)
* Jesús m'estima (Empúries, 2010); títol original: Jesus liebt mich (2008)
* Jo, jo, jo... i Shakespeare (Empúries, 2011); títol original: Plötzlich Shakespeare (2010)
* Una família feliç (Empúries, 2012); títol original: Happy Family (2011)
* Mu! (Empúries, 2013); títol original: Muh! (2012)
* 28 dies (Empúries, 2014); títol original: 28 Tage lang (2014)
* Més maleït karma (Empúries, 2015); títol original: Mieses Karma hoch 2 (2015)
* El teu príncep blau (Empúries, 2017); títol original: Traumprinz (2016)
* La balada del Max i l'Amelie (Empúries, 2018); títol original: Die Ballade von Max und Amelie (2018)
* Aufgetaut (2020)
* Miss Merkel: Mord in der Uckermark (2021)

## Referències

* ↑ «David Safier und philosophierende Kühe auf Reisen» (en alemany). Focus, 13-11-2012. Arxivat de l'original el 2018-11-16. [Consulta: 27 desembre 2018].
* ↑ publicat per Empúries amb el títol de Maleït karma, ISBN 9788497877961

## Enllaços externs

* David Safier a Grup 62
# Estigmèrgia

Estigmèrgiao estimèrgia és un terme significa col·laboració a través del medi físic. Dins de sistemes descentralitzats, tals com les colònies de formigues, els diferents components col·laboren a través de pautes o fites deixades en el medi: feromones, acumulació d'objectes o qualsevol altre tipus de canvi físic, com la temperatura. El concepte d'estigmèrgia va ser introduït per Pierre-Paul Grassé, un estudiós de les formigues, per explicar com s'aconseguien realitzar les tasques en grups d'insectes socials sense necessitat de planificació ni d'un poder central. Actualment, ha estat pres i estès a una sèrie d'algorismes que formen part de la intel·ligència artificial; en general, aquests algorismes es denominen ACO o d'optimització per colònia de formigues.
Les accions produïdes en un sistema d'estigmèrgia, sigui natural o artificial, provoquen accions consecutives per part dels mateixos agents o d'altres diferents de manera que es produeix una coordinació indirecta que permet assolir fites complexes. És per tant un dels trets claus de la intel·ligència d'eixam, ja que permet que emergeixi un resultat força més sofisticat que la suma de les parts o individus i la col·laboració directa entre ells. Això explica l'èxit de projectes com la Viquipèdia.

## Referències

* ↑ Lewis, Ted G. (June 12, 2012). "Cognitive stigmergy: A study of emergence in small-group social networks". Cognitive Systems Research. 21: 7–21.
* ↑ <Heylighen F. (2007). Why is Open Access Development so Successful? Stigmergic organization and the economics of information, dins: B. Lutterbeck, M. Baerwolff & R. A. Gehring (eds.), Open Source Jahrbuch 2007, Lehmanns Media, 2007, p. 165-180.

## Enllaços externs

* http://www.mitpressjournals.org/doi/abs/10.1162/106454699568692
* http://www.sciencedirect.com/science/journal/13890417/21
* http://journal.media-culture.org.au/0605/03-elliott.php
* http://en.scientificcommons.org/#search_string=stigmergy Arxivat 2006-11-14 a Wayback Machine.
# Kewullay Conteh

Kewullay Conteh (Freetown, 31 de desembre de 1977) és un exfutbolista de Sierra Leone de la dècada de 2000.
Fou internacional amb la selecció de Sierra Leone. Pel que fa a clubs, destacà a Atalanta BC, Chievo Verona, Venezia i Palermo.

## Referències

* ↑ «Ecco il difensore che mancava, Kewullay Conteh» (en italian). UC AlbinoLeffe, 02-08-2007. [Consulta: 3 agost 2007].
* ↑ «AlbinoLeffe, torna Conteh» (en italian). L'Eco di Bergamo, 08-09-2008 [Consulta: 1r setembre 2008]. Arxivat 30 de juliol 2012 at Archive.is «Còpia arxivada». Arxivat de l'original el 2012-07-30. [Consulta: 25 setembre 2019].
* ↑ Kewullay Conteh a National-Football-Teams.com (anglès)
# Goldendale

Goldendale és una població dels Estats Units a l'estat de Washington. Segons el cens del 2000 census tenia 3.760 habitants.

## Demografia

Segons el cens del 2000, Goldendale tenia 3.760 habitants, 1.515 habitatges, i 963 famílies. La densitat de població era de 615,1 habitants per km².
Dels 1.515 habitatges en un 34,4% hi vivien nens de menys de 18 anys, en un 46,4% hi vivien parelles casades, en un 12,7% dones solteres, i en un 36,4% no eren unitats familiars. En el 31,3% dels habitatges hi vivien persones soles el 14,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 3,02.
Per edats la població es repartia de la següent manera: un 28,4% tenia menys de 18 anys, un 7,7% entre 18 i 24, un 26,1% entre 25 i 44, un 22,6% de 45 a 60 i un 15,2% 65 anys o més.
L'edat mediana era de 36 anys. Per cada 100 dones de 18 o més anys hi havia 89,4 homes.
La renda mediana per habitatge era de 26.030 $ i la renda mediana per família de 33.866 $. Els homes tenien una renda mediana de 36.977 $ mentre que les dones 22.289 $. La renda per capita de la població era de 13.111 $. Aproximadament el 21,9% de les famílies i el 25,4% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Goldendale». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Goldendale». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Josep Maria Roca i Heras

Josep Maria Roca i Heras (Barcelona, 23 de març de 1862 - Barcelona, 1 de maig de 1930) fou un metge i escriptor català, oncle de l'historiador, etnòleg i polític Josep Maria Batista i Roca.

## Biografia

Va néixer al carrer Caldes de Barcelona, fill del ferroviari Joan Roca i Vilà, natural de Granollers, i d'Antònia Heras i Albareda, natural de Sant Andreu de Palomar. Estudià medicina a la Universitat de Barcelona i assolí prestigi com a dermatòleg i sifilògraf. Treballà com a metge auxiliar a l'Hospital de la Santa Creu de Barcelona de 1890 a 1896. Com un dels principals membres de l'Acadèmia de Ciències Mèdiques de Catalunya i Balears, el 1898 hi llegí la primera comunicació en català (La sífilis a l'edat mitjana), impulsant l'ús del català en el camp de la medicina. Assistí a molts congressos internacionals i hi llegí comunicacions, presidí el tercer Congrés de Metges de Llengua Catalana (1919) i en el cinquè aportà un treball sobre l'Estudi General de Lleida. Tot això el convertí en una de les principals personalitats de la historiografia mèdica catalana.
Fou president de la Unió Catalanista, presidí l'Ateneu Barcelonès el 1908-1910 i el 1913-1915; fou membre de l'Acadèmia de Bones Lletres de Barcelona, de l'Acadèmia de la Llengua Catalana i del consell directiu dels jocs florals de Barcelona. Va escriure diversos treballs sobre medicina i història.
Es va casar amb Rosa Ciuró i Montañà (*-1942).

## Obres

* Lo "Regiment de pestilència i mortandat" de mestre Jacme d'Agramont (1910)
* Elogi de mestre Guillem Colteller, metge dels reis d'Aragó Pere III i Joan I (1912)
* La medicina catalana en temps del rei Martí (1919), publicat pel Butlletí del Centre Excursionista de Catalunya
* Ordinacions de l'Hospital General de la Santa Creu de Barcelona (1920)
* Joan I d'Aragó (1929)

## Referències

* 1 2 Registre de Naixements de l'Ajuntament de Barcelona, llibre primer, foli 366, número de registre 1453.
* 1 2 «Esquela de defunció». La Vanguardia, 09-05-1930, pàg. 2.

## Enllaços externs

* Josep Maria Roca i Heras - Galeria de Metges Catalans del COMB
* «Josep Maria Roca i Heras». Gran Enciclopèdia Catalana. Barcelona: Grup Enciclopèdia Catalana.
* Alguns aspectes de l'obra històrica de Josep Maria Roca i Heras de Jacint Corbella i Corbella
# Cleòcares

Cleòcares (Cleochares, Κλεοχάρης) fou un orador grec de Mirleia de Bitínia, contemporani de Demòcares i del filòsof Arcesilau, cap al final del segle iii aC. Els seus discursos són esmentats, però no se n'ha conservat cap.

## Referències

* Cleochares a Smith, William (editor). A Dictionary of Greek and Roman Biography and Mythology (en anglès), 1870.